Avainsanat

Oikeudenkäynnin kohde

Päätöksen päätösosa



Avainsanat

Tuomioistuinmenettely – Kanteiden tutkittavaksi ottaminen – Arviointi siihen tilanteeseen nähden, joka vallitsi kannekirjelmän jättämisen hetkellä – Päätös, jolla riidanalainen päätös korvataan tuomioistuimessa – Vaatimusten ja alkuperäisten kanneperusteiden muuttaminen – Ei vaikutusta kanteen tutkittavaksi ottamisen arviointiin (ks. 39 ja 68–70 kohta)

2. Kumoamiskanne – Kannekelpoiset toimet – Käsite – Toimet, joilla on sitovia oikeusvaikutuksia – Valmistelevat toimet – Eivät kuulu käsitteen alaan (SEUT 263 artikla) (ks. 41 ja 42 kohta)

3. Euroopan unionin toimielimet – Yleisön oikeus tutustua asiakirjoihin – Asetus N:o 1049/2001 – Vaatimus, joka koskee erittäin suurta määrää asiakirjoja – Toimielimen oikeus pidentää päätöksen tekemisen määräaikaa hakijan suostumuksesta – Poikkeuksellisuus – Järjestelyä ei ole tehty – Sellaisen määräajan soveltaminen, jonka vuoksi syntyy implisiittinen hylkäyspäätös – Tästä päätöksestä nostettavan kanteen nostamisen määräajan keskeyttäminen ei kuulu soveltamisalaan (Euroopan parlamentin ja neuvoston asetuksen N:o 1049/2001 6 artiklan 3 kohta) (ks. 45–47 ja 50–52 kohta)

4. Kumoamiskanne – Luonnolliset henkilöt tai oikeushenkilöt – Oikeussuojaintressi – Kanne toimielimen implisiittisestä hylkäyspäätöksestä, joka koskee pyyntöä saada tutustua asiakirjoihin – Päätös, joka tuomioistuimessa korvataan nimenomaisella päätöksellä – Kantaja, joka on nostanut uuden kanteen viimeksi mainitusta päätöksestä – Oikeussuojan tarpeen lakkaaminen (SEUT 263 artikla; Euroopan parlamentin ja neuvoston asetus N:o 1049/2001) (ks. 54–63 kohta)

5. Euroopan unionin toimielimet – Yleisön oikeus tutustua asiakirjoihin – Asetus N:o 1049/2001 – Komissio ei noudattanut tutustumispyyntöön vastaamiselle säädettyjä määräaikoja – Implisiittinen hylkäyspäätös – Komission toimivalta vastata tutustumispyyntöön määräajan päätyttyä säilyy (SEUT 296 artikla; Euroopan parlamentin ja neuvoston asetuksen N:o 1049/2001 7 artikla ja 8 artiklan 1 ja 2 kohta) (ks. 64 ja 65 kohta)

6. Euroopan unionin toimielimet – Yleisön oikeus tutustua asiakirjoihin – Asetus N:o 1049/2001 – Asiakirjan ja tiedon erottaminen toisistaan – Toimielimellä ei ole velvollisuutta vastata yksityishenkilön kaikkiin tiedusteluihin (Euroopan parlamentin ja neuvoston asetuksen N:o 1049/2001 3 artiklan a alakohta) (ks. 74 ja 75 kohta)

7. Euroopan unionin toimielimet – Yleisön oikeus tutustua asiakirjoihin – Asetus N:o 1049/2001 – Asiakirjan käsite – Ote toimielimen asiakirjarekisteristä – Kuuluminen käsitteen alaan (SEUT 263 artikla; Euroopan parlamentin ja neuvoston asetus N:o 1049/2001) (ks. 77 ja 78 kohta)

8. Kumoamiskanne – Kannekelpoiset toimet – Käsite – Asiakirjoihin tutustumisoikeuden epäämispäätös, joka perustuu sen toteamiseen, ettei pyydettyä asiakirjaa ole olemassa, kuuluu käsitteen alaan (SEUT 263 artikla; Euroopan parlamentin ja neuvoston asetus N:o 1049/2001) (ks. 79 kohta)

9. Euroopan unionin toimielimet – Yleisön oikeus tutustua asiakirjoihin – Asetus N:o 1049/2001 – Asiakirjajulkisuuden rajoitukset – Tutustumispyynnön kohteena olevien asiakirjojen olemassaolo – Oletus siitä, ettei asiakirjoja ole olemassa, joka perustuu kyseessä olevan toimielimen tällaiseen toteamukseen – Asian kannalta merkityksellisten ja yhtäpitävien seikkojen perusteella kumottavissa oleva olettama (Euroopan parlamentin ja neuvoston asetus N:o 1049/2001) (ks. 80 ja 81 kohta)

10. Kumoamiskanne – Unionin tuomioistuimen toimivalta – Vaatimukset toimielimen velvoittamiseksi toimimaan tietyllä tavalla, joita ei voida hyväksyä (SEUT 264 ja SEUT 266 artikla) (ks. 90 kohta)

11. Tuomioistuinmenettely – Toimivallan jako unionin eri tuomioistuinten välillä – Korvausvaatimus tuomioistuinmenettelyn liiallisen keston vuoksi – Kantajan vaatimus siirtää vaatimus unionin tuomioistuimen käsiteltäväksi – Välttämättömyys nostaa itsenäinen kanne – Vaatimukset sen toteamiseksi, että unionin yleisen tuomioistuimen presidentin päätös siirtää asia toisen tuomiokokoonpanon käsiteltäväksi on lainvastainen – Tutkimatta jättäminen (Euroopan unionin perusoikeuskirjan 47 artikla) (ks. 93 kohta)

12. Euroopan unionin toimielimet – Yleisön oikeus tutustua asiakirjoihin – Asetus N:o 1049/2001 – Toimielimen avustusvelvollisuus, jos vaatimus ei ole riittävän täsmällinen – Pyyntö saada tutustua asiakirjaan, jota ei ole olemassa – Toimielimen velvollisuus laatia asiakirja ei kuulu soveltamisalaan (Euroopan parlamentin ja neuvoston asetuksen N:o 1049/2001 6 artiklan 2 kohta ja 11 artikla) (ks. 96 ja 98 kohta)

13. Euroopan unionin toimielimet – Yleisön oikeus tutustua asiakirjoihin – Asetus N:o 1049/2001 – Toimielinten velvollisuus laatia asiakirjoja toiminnastaan ja säilyttää niitä rekisterissä – Tiettyjen asiakirjojen kirjaamatta jättäminen – Kieltäytyminen antamasta oikeutta tutustua näihin asiakirjoihin on lainvastaista (Euroopan parlamentin ja neuvoston asetuksen N:o 1049/2001 2 artikla ja 11 artiklan 3 kohta) (ks. 99–102 kohta)

14. Euroopan unionin toimielimet – Yleisön oikeus tutustua asiakirjoihin – Asetus N:o 1049/2001 – Poikkeukset oikeudesta tutustua asiakirjoihin – Perusteluvelvollisuus – Ulottuvuus – Näiden asiakirjojen sisältämien tietojen peittäminen – Perustelujen puuttuminen – Lainvastaisuus (SEUT 296 artikla; Euroopan parlamentin ja neuvoston asetuksen N:o 1049/2001 4 artikla ja 1 ja 2 kohta) (ks. 108, 109 ja 116 kohta)

15. Euroopan unionin toimielimet – Yleisön oikeus tutustua asiakirjoihin – Asetus N:o 1049/2001 – Toimielimen velvollisuus tutkia asiakirjat konkreettisesti ja yksilöllisesti – Kohtuuton työtaakka – Toimielimen todistustaakka – Toimielimen velvollisuus neuvotella asiasta hakijan kanssa – Asiakirjojen määrän yksipuolinen rajoittaminen, jota ei voida hyväksyä (Euroopan parlamentin ja neuvoston asetuksen N:o 1049/2001 4 artikla) (ks. 141–147 kohta)

16. Euroopan unionin toimielimet – Yleisön oikeus tutustua asiakirjoihin – Asetus N:o 1049/2001 – Poikkeukset oikeudesta tutustua asiakirjoihin – Tiukka tulkinta ja soveltaminen – Velvollisuus tutkia poikkeuksen kattamat asiakirjat konkreettisesti ja yksilöllisesti – Ulottuvuus – Suhteellisuusperiaate (Euroopan parlamentin ja neuvoston asetuksen N:o 1049/2001 4 artikla) (ks. 158–164, 220 ja 235 kohta)

17. Euroopan unionin toimielimet – Yleisön oikeus tutustua asiakirjoihin – Asetus N:o 1049/2001 – Poikkeukset oikeudesta tutustua asiakirjoihin – Yksilön yksityiselämän ja koskemattomuuden suoja – Ulottuvuus – Luonnollisten henkilöiden nimet, sähköpostit, osoitteet ja puhelinnumerot kuuluvat suojan piiriin – Asetuksen N:o 45/2001 säännösten sovellettavuus pyyntöihin saada tutustua asiakirjoihin, jotka sisältävät henkilökohtaisia tietoja – Toimielimen velvollisuus käyttää koodeja, jotka korvaavat kyseiset tiedot – Tämän velvollisuuden laajuus – Suhteellisuusperiaatteen soveltaminen (EU 6 artikla; Euroopan parlamentin ja neuvoston asetus N:o 45/2001 ja asetuksen N:o 1049/2001 4 artiklan 1 kohdan b alakohta) (ks. 167, 173 ja 190–212 kohta)

18. Euroopan unionin toimielimet – Yleisön oikeus tutustua asiakirjoihin – Asetus N:o 1049/2001 – Rajoitukset oikeuteen tutustua asiakirjoihin – Kolmansilta peräisin olevat asiakirjat – Tutustumispyyntöjen erilainen kohtelu – Toimielimen velvollisuus olla julkaisematta niitä ilman ennakkolupaa – Tätä velvollisuutta ei sovelleta, jos sovelletaan selvästi poikkeusta tutustumisoikeuteen (Euroopan parlamentin ja neuvoston asetuksen N:o 1049/2001 4 artiklan 4 kohta) (ks. 176–178 kohta)

19. Euroopan unionin toimielimet – Yleisön oikeus tutustua asiakirjoihin – Asetus N:o 1049/2001 – Poikkeukset oikeudesta tutustua asiakirjoihin – Kolmansien taloudellisten etujen suoja – Tiettyjen yritysten kannattavuutta, markkinaosuuksia tai tuotantokustannuksia koskevat numerotiedot kuuluvat suojan piiriin – Hakijan on todistettava kyseisten tietojen julkistamista suuremman yleisen edun olemassaolo (Euroopan parlamentin ja neuvoston asetuksen N:o 1049/2001 4 artiklan 2 kohdan 1 luetelmakohta) (ks. 221 ja 226–230 kohta)

20. Euroopan unionin toimielimet – Yleisön oikeus tutustua asiakirjoihin – Asetus N:o 1049/2001 – Poikkeukset oikeudesta tutustua asiakirjoihin – Tarkastus-, tutkinta- ja tilintarkastustoimien tarkoitusten suoja – Ulottuvuus – Poikkeus, joka kattaa yksinomaan asiakirjat, jotka on tarkoitettu toimielimen sisäiseen käyttöön sen päätösharkinnan ja ennakkokeskustelujen puitteissa – Toimielimen velvollisuus osoittaa päätöksentekomenettelyyn kohdistuvan vakavan vaaran olemassaolo (Euroopan parlamentin ja neuvoston asetuksen N:o 1049/2001 4 artiklan 3 kohta) (ks. 235–246 kohta)

21. Sopimussuhteen ulkopuolinen vastuu – Vastuun syntymisen edellytykset – Lainvastaisuus – Vahinko – Syy-yhteys – Kumulatiiviset edellytykset – Oikeudellisen ratkaisun tekemiseen liittyvä laiminlyönti oikeudenvastaisena menettelynä – Yksityisiä suojaavan ylemmäntasoisen oikeussäännön riittävän ilmeinen rikkominen – Riittävän suoraa yhteyttä väitetyn lainvastaisen toiminnan ja väitetyn vahingon välillä ei ole – Vastuuta ei ole (SEUT 340 artiklan 2 kohta) (ks. 255–267 kohta)

Oikeudenkäynnin kohde

Aihe

Yhtäältä komission Strackin 20.6.2007 esittämän alkuperäisen asiakirjoihin tutustumista koskevan hakemuksen perusteella implisiittisesti ja nimenomaisesti tekemien päätösten kumoamisvaatimus ja toisaalta vahingonkorvausvaatimus

Päätöksen päätösosa

Ratkaisu

1) Lausunnon antaminen implisiittisten asiakirjoihin tutustumishakemuksen hylkäämispäätösten laillisuudesta raukeaa.

2) Komission 25.7.2007 tekemä päätös, jolla ei anneta oikeutta tutustua rekisteriotteeseen, kumotaan.

3) OLAF:in asiakirjoja koskeva 23.10.2007 tehty päätös kumotaan siltä osin kuin se koskee oikeushenkilöiden tietoja.

4) Komission 28.11.2007 ja 15.2.2008 tekemät päätökset, jotka koskevat komission asiakirjoja (muut kuin OLAF:in asiakirjat), kumotaan.

5) Komission 28.11.2007 ja 9.4.2008 tekemät päätökset, jotka koskevat asiaan T-110/04 liittyviä asiakirjoja, kumotaan siltä osin kuin ne koskevat ensinnäkin oikeushenkilöitä koskevien tietojen poistamisia, kun niitä ei ole perusteltu Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annetun Euroopan parlamentin ja neuvoston asetuksen (EY) N:o 1049/2001 4 artiklan 2 kohdan perusteella, toiseksi asiakirjojen ja tietojen poistamisia asetuksen N:o 1049/2001 4 artiklan 1 kohdan b alakohdan perusteella, lukuun ottamatta yhtäältä Euroopan komission ”Kauppa”-pääosaston virkamiesten nimien ja osoitteiden poistamisia ja toisaalta kantajan asiassa T-110/04 heidän osaltaan esittämiä syytöksiä, ja kolmanneksi asiakirjojen ja tietojen poistamisia asetuksen N:o 1049/2001 4 artiklan 3 kohdan toisen alakohdan perusteella.

6) Kanne hylätään muilta osin.

7) Komissio vastaa omista oikeudenkäyntikuluistaan, ja kahdesta kolmasosasta Guido Strackin oikeudenkäyntikuluja.